R O M Â N I A                                                                                                PROIECT                                                                                                                                                                                                                                                                                                                                          
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A
privind scoaterea la licitație în vederea vânzării a proprietății imobiliare (teren), situată în Deta,

str. Calea Voitegului nr. 1, înscrisă în CF nr. 404199 cu nr. top 404199.
Analizând temeiurile juridice, respectiv:

- art. 129 alin. (2) litera c), alin. (6) litera b), art. 363-364 din O.U.G. nr. 57/2019 privind Codul Administrativ, cu modificările și completările ulterioare;
Ținând cont de:

a) referatul de aprobare al Primarului orașului Deta nr. 8775/21.08.2023, în calitatea sa de iniţiator;
b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primarului orașului Deta, înregistrat sub nr. 8776/21.08.2023 prin care se propune scoaterea la licitație în vederea vânzării proprietății imobiliare (teren), domeniul privat al orașului Deta, situată în Deta, str. Calea Voitegului, nr.1, înscrisă în CF nr. 404199 cu nr. top. 404199 și însușirea raportului de evaluare a acestei proprietății.            

c) avizele consultative ale Comisiei Urbanism și Comisiei Economice ale Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art. 1 - Se aprobă Studiul de oportunitate privind vânzarea prin licitație a proprietății imobiliare (teren) - domeniu privat al orașului Deta, situată în Deta, str. Calea Voitegului, nr.1, înscrisă în CF nr. 404199 cu nr. top. 404199, conform anexei nr.1 care face parte integrantă din prezenta hotărâre.

Art. 2 - Se aprobă scoaterea la licitație în vederea vânzării a proprietății imobiliare (teren) - domeniu privat al orașului Deta, situată în Deta, str.Calea Voitegului nr.1, înscrisă în CF nr. 404199 cu nr. top. 404199 în suprafața de 968 mp.
Art. 3 - (1) Se însuşeşte raportul de evaluare nr. 100/06.06.2023, întocmit de ing. Marinescu Constantin, evaluator autorizat, membru titular ANEVAR, legitimaţia nr.13.947, valabil 2023, conform anexei nr.4 care face parte integrantă din prezenta hotărâre.

(2) Vânzarea prin licitație publică se va face în conformitate cu prevederile O.U.G. nr. 57/2019 privind Codul Administrativ, cu modificările și completările ulterioare.

Art. 4 - Se aprobă Documentația de atribuire, alcătuită din:

- Caietul de sarcini - Anexa nr. 2 - care face parte integrantă din prezenta hotărâre;

- Fișa de date a procedurii - Anexa nr. 3, care face parte integrantă din prezenta hotărâre.

Art. 5 - (1) Preţul de pornire la licitație, conform raportului de evaluare este de 79,80 lei/mp (fără TVA), echivalent a 16,08 euro/mp (fără TVA).

(2) Prețul de adjudecare se va achita integral în termen de maxim 20 de zile de la data adjudecării sau până la data încheierii contractului de vânzare-cumpărare, dar nu mai mult de 20 de zile calendaristice de la data comunicării referitoare la atribuirea contractul ori în termen de maxim 3 ani, cu plate unui avans de 15% până la data încheierii contractului de vânzare-cumpărare, iar diferența se va achita în rate, cu dobânda aferentă.

Art. 6 - Se deleagă dna Farawi Miriam, consilier juridic la Compartimentul Juridic din cadru Aparatului de specialitate al Primarului orașului Deta pentru autentificarea contractului de vânzare-cumpărare.

Art. 7 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituției Prefectului - Județul Timiş;

- Primarului orașului Deta;  

- Compartimentului Administrație publică locală, protocol;

- Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- Compartimentului Juridic;

- prin publicare pe site-ul www.detatm.ro – Monitorul oficial local.

                    PREŞEDINTE DE ŞEDINŢĂ

